# Interne retningslinjer for behandling af personoplysninger i den lokale aktionsgruppe

Den lokale aktionsgruppe (LAG) indhenter personoplysninger, når en person melder sig ind i LAGen. Det samme gør sig gældende, når en ansøger vil søge om projektmidler.

**Behandling af personoplysninger om medlemmer**

Når en person melder sig i LAGen sikrer den lokale aktionsgruppe sig, at medlemmet giver samtykke til behandlingen af personoplysninger. Desuden sikres det, at medlemmet får oplysninger om formålet med behandlingen af oplysninger, hvem oplysninger evt. videregives til, og muligheden for at få rettet oplysninger eller at få oplysninger slettet.

LAGen beder kun om relevante oplysninger som navn, e-mail adresse og evt. adresse og telefonnummer.

LAGen sletter oplysninger om medlemmet, hvis personen melder sig ud af foreningen.

LAGen sikrer sig, at medlemslisten opbevares sikkert i enten fysisk eller elektronisk stand.

**Behandling af personoplysninger om ansøgere**

Hvis LAGen har oplysninger om ansøgere liggende uden for systemet Promis (som Erhvervsstyrelsen har ansvaret for), sikrer LAGen sig, at oplysningerne er opbevaret på forsvarlig vis enten fysisk eller elektronisk.

Hvis LAGen behandler ansøgers personoplysninger inden ansøger opretter sig Promis (hvor ansøger samtykker til behandlingen), skal LAGen sikre sig samtykke til behandlingen af oplysningerne.

LAGen sikrer sig, at ansøgninger kun er registreret i Promis så længe, de er relevante. LAGen sletter fx ansøgninger i systemet, som har fået afslag og ikke længere er aktuelle, ligesom sådanne ansøgninger også fjernes eventuelle andre steder, hvor de opbevares fysisk eller elektronisk. Erhvervsstyrelsen har ansvaret for at slette indstillede ansøgninger i Promis, når de ikke længere er relevante.

LAGen sikrer sig, at oplysninger om tilsagnshaver slettes, når opretholdelsesperioden, herunder for opbevaring af bilag på 5 1/2 år eller 10 år ved de minimis støtte, er udløbet.

LAGen sikrer sig, at kun vedkommende personer har adgang til Promis. Det vil sige, at LAGen sletter afgåede bestyrelsesmedlemmer og koordinatorer, som ikke længere har med LAG at gøre, i systemet.

**Fysisk adgang**

LAGen sikrer sig, at kun vedkommende personer har adgang til oplysninger om medlemmer og ansøgere.

**Elektronisk opbevaring**

LAGen sikrer sig, at kun vedkommende personer har adgang til oplysninger om medlemmer og ansøgere.

LAGen opbevarer sine dokumenter elektronisk på følgende måde:

**Udfyld selv**

Fx på et personligt drev, hvor kun vedkommende har adgang og på en pc, som er sikret med virusprogrammer mv.)

Fx på Onedrive, hvor kun vedkommende har adgang.

**Generelt**

Hvis der sker et databrud, kontakter LAG-koordinator eller formand straks Datatilsynet med en redegørelse om, hvad der er sket. Dette dokumenteres med et notat.

LAG xx, den xx 20xx